Rīgā

**APSTIPRINĀTS**

ar 2022. gada 5. septembrī

Iepirkuma komisijas lēmumu

**GROZĪJUMI**

**atklāta konkursa**

**“Par tiesībām noslēgt vispārīgo vienošanos par dabasgāzes piegādi**”

(Identifikācijas Nr.RS/2022/52)

**nolikumā**

Pamatojoties uz atklāta konkursa “Par tiesībām noslēgt vispārīgo vienošanos par dabasgāzes piegādi”, Identifikācijas Nr.RS/2022/52, Iepirkuma komisijas 2022. gada 5. septembra lēmumu, izdarīt atklāta konkursa “Par tiesībām noslēgt vispārīgo vienošanos par dabasgāzes piegādi”, Identifikācijas Nr.RS/2022/52, nolikumā (turpmāk - nolikums) šādus grozījumus:

1. Papildināt nolikuma 1. pielikuma **“TEHNISKĀ SPECIFIKĀCIJA”** 1.punkta tabulu ar aili ***“izmantošanas mērķis”****.*
2. Papildināt nolikuma 4.pielikumu “VISPĀRĪGĀ VIENOŠANĀS” ar punktiem 7.5.-7.8. šādā redakcijā:

*“ 7.5. Piegādātājs akcīzes nodokli aprēķina par taksācijas periodā piegādāto dabasgāzi, pamatojoties uz dabasgāzes sadales sistēmas operatora sniegto informāciju par kopējo saņemto dabasgāzes apjomu un Pasūtītāja sniegto informāciju par dabasgāzes apjomu sadalījumā pa izmantošanas mērķiem.*

*7.6. Ja Pasūtītājs normatīvajos aktos un šajā Līgumā noteiktajā kārtībā un termiņā neiesniedz informāciju par faktiski saņemto dabasgāzi, nodoklis tiek aprēķināts saskaņā ar Piegādātāja veiktajiem aprēķiniem pēc likuma "Par akcīzes nodokli" 15.¹ panta pirmās daļas 1.punktā noteiktās nodokļa likmes par Pasūtītājam piegādāto dabasgāzes apjomu periodā, par kuru informācija nav saņemta.*

*7.7. Ja Pasūtītāja patērētajai dabasgāzei saskaņā ar normatīvajiem aktiem tiek piemērota samazināta akcīzes nodokļa likme, tā no nodokļa ir atbrīvota vai nodokli nepiemēro, Pasūtītājs atsevišķi uzskaita vai normatīvajos aktos noteiktajā kārtībā aprēķina dabasgāzes apjomu atbilstoši Pasūtītāja norādītajiem dabasgāzes lietošanas mērķiem. Informāciju par dabasgāzes apjomu, sadalījumā pa izmantošanas mērķiem, Pasūtītājs paziņo Piegādātājam pirms rēķina izrakstīšanas vienlaikus ar informāciju par dabasgāzes patēriņu norēķinu periodā.*

*7.8. Lai noteiktu dabasgāzes apjomu, ko atbilstoši normatīvajiem aktiem neapliek vai atbrīvo no akcīzes nodokļa vai arī kam tiek piemērota samazināta akcīzes nodokļa likme, Pasūtītājs nodrošina šī dabasgāzes apjoma atsevišķu uzskaiti, uzstādot atsevišķus dabasgāzes norēķinu uzskaites mēraparātus. Pasūtītājs nodokļa taksācijas periodā paziņo Piegādātājam izmantotās dabasgāzes apjomu sadalījumā pa konkrētajiem mērķiem, norādot attiecīgos regulā 1893/2006 noteiktos NACE klasificētos procesus un kodus, kā arī paziņo to izmantotās dabasgāzes apjomu, kuru ar nodokli neapliek vai no nodokļa atbrīvo.”*

1. Grozīt nolikuma 4.pielikuma “VISPĀRĪGĀ VIENOŠANĀS” 8.1. punktu un izteikt to šādā redakcijā:

*“ 8.1. Par Vienošanās 4.5.punktā paredzētās norēķinu kārtības neievērošanu Pasūtītājs maksā līgumsodu līdz 0,15% apmērā no neapmaksātā rēķina summas par katru nokavēto dienu.”*

1. Grozīt nolikuma 4.pielikuma “VISPĀRĪGĀ VIENOŠANĀS” 8.7. punktu un izteikt to šādā redakcijā:

*“8.7. Līdzēji ir savstarpēji atbildīgi par otram Līdzējam nodarītajiem tiešajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.”*

Iepirkumu komisijas priekšsēdētāja K. Meiberga